rejauldu/bengali-wikipedia huggingface dataset:
দরিয়াগঞ্জ (আক্ষরিকভাবে এর অর্থ নদীতে পরিবহন করার হাট বা বন্দর) হলো দিল্লির একটি অঞ্চল, যা পুরান দিল্লি বা শাহজাহানাবাদের দুর্গঘেরা শহরের অন্তর্ভুক্ত। দরিয়া মানে নদী, এখানে শাহজাহানাবাদের দুর্গের পাশ দিয়ে বয়ে যাওয়া যমুনার কথাই বোঝায়। মধ্য দিল্লি জেলার তিনটি উপজেলার মধ্যে একটি হলো দরিয়াগঞ্জ। উপজেলাটি নেতাজী সুভাষ চন্দ্র বসু রোডের শুরুতে অবস্থিত দিল্লি গেট থেকে লালকেল্লাগামী সড়ক অবধি বিস্তৃৃৃত।  ইতিহাস left|210px|thumb|দরিয়াগঞ্জের আনসারি রোড থেকে তোলা শাহজাহানাবাদের প্রাচীরের চিত্র  দরিয়াগঞ্জে দিল্লির অন্যতম পুরানো সেনানিবাস রয়েছে। ১৮০৩ খ্রিস্টাব্দের পর আপৎকালে সৈন্য সরবরাহের জন্য এখানে ভারতীয়দের সৈন্যশিবির তৈরী হলেও পরে তা আরো নদীতটের দিকে সরিয়ে নিয়ে যাওয়া হয়। পুরানো দিল্লিতে বর্তমান 'নতুন দরিয়াগঞ্জ'টি ছিলো ব্রিটিশ দরিয়াগঞ্জ সেনানিবাস, যা একসময়ে দিল্লিতে ব্রিটিশ উপনিবেশের সূত্রপাত বলে মনে করা হয়। নতুন দরিয়াগঞ্জ বাজারটি আগে ফৈজ বাজার নামে পরিচিত ছিলো। বাংলা-পাঞ্জাব ভাগের পর এই অঞ্চলে বিভিন্ন স্থান থেকে বণিক সম্প্রদায় এসে বসবাস করা শুরু করে। দরিয়াগঞ্জের পূর্বদিকে যমুনা নদীর তীরে অবস্থিত রাজঘাট স্মৃতি সমাধিস্থল।Fanshawe, p. 67 দরিয়াগঞ্জের ফুলমণ্ডী তথা ফুলের বাজারটি ১৮৬৯ খ্রিস্টাব্দের আশেপাশে স্থাপিত হয়। শুধু তাই নয় বর্তমানে কম ভৌগোলিক অবস্থান সত্ত্বেও বাজারটির যথেষ্ট খ্যাতি রয়েছে। ১৯১১ খ্রিস্টাব্দে নতুন দিল্লিতে ভারতের রাজধানী স্থাপন করার পরে পাহাড়গঞ্জ এবং দরিয়াগঞ্জই ছিলো দুটি অঞ্চল যা পুরান ও নতুন দিল্লি মধ্যবর্তী অঞ্চল হিসাবে পরিগণিত হতো। ১৯৩১ খ্রিস্টাব্দ থেকে এই অঞ্চল দুটি "দেওয়ালঘেরা শহর" নামে পরিচিতি পায়। এদের মধ্যে দরিয়াগঞ্জ ছিলো দেওয়াল বেষ্টিত শহরের প্রান্তের দিকে "দিল্লি গেট"-এর নিকটে অবস্থিত।  রন্ধনশৈলী দরিয়াগঞ্জে অবস্থিত দিল্লির পুরানো রেস্তোরাঁ মোতি মহল ডিলাক্স ছিলো দিল্লির কোনো এককালের একমাত্র রেস্তোরাঁঁ। কুন্দনলাল জাগ্গি, ঠাকুরদাস মগো, কুন্দনলাল গুজরাল এঁদের মিলিত প্রচেষ্টার আবিষ্কার বাটার চিকেন (মুর্গ মাখনি) এবং আধুনিক ভাবে তৈরী ডাল মাখনি বিশেষ প্রসিদ্ধি পায়৷ The modern dal makhani was invented by Moti Mahal  Vir Sanghvi website. এটি মূলত পাঞ্জাবি খাবার নির্মাণের জন্য খ্যাত৷ অপর একটি নামকরা রেস্তোরাঁ হলো চোর বাজারি, যা ডিলাইট সিনেমা হলের নিকটে অবস্থিত এবং এটি বেশকিছু বছর ধরে আগতদের কাশ্মীরি খাবার পরিবেশন করে আসছে।  এদুটি ছাড়াও দিল্লিবাসীর কাছে দরিয়াগঞ্জ বিভিন্ন ধরনের খাবারের দোকানের জন্য খ্যাত। দরিয়াগঞ্জে স্থানীয় ও পর্যটকদের অন্যান্য গন্তব্যগুলি হলো, বানিয়াঁ অব গুপ্তাজি, দেবী কে কুলচে, পিণ্ডি কা দহি ইত্যাদি।  তথ্যসূত্র  বিষয়শ্রেণী:দিল্লির পাড়া
নরসরাওপেট লোকসভা কেন্দ্রটি অন্ধ্রপ্রদেশ রাজ্যের ২৫ টি লোকসভা কেন্দ্রের একটি এবং ১৯৫২ সালের লোকসভা কেন্দ্রটি প্রতিষ্ঠিত হয়। এটি একটি অসংরক্ষিত আসন এবং মোট ৭ টি বিধানসভা কেন্দ্র নিয়ে গঠিত। লোকসভা কেন্দ্রের অন্তর্গত এলাকার সরকারি ভাষা হল তেলুগু। এই লোকসভা কেন্দ্রে ২০১৯ সালে মোট ভোটার সংখ্যা ছিলো ১,৫১৪,৮৬১ জন৷  এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব করেন। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।  এই লোকসভা কেন্দ্রটি অন্ধ্রপ্রদেশের গুণ্টুর জেলার উত্তর পশ্চিম দিকে অবস্থিত বিধানসভা কেন্দ্রগুলি নিয়ে গঠিত৷  ইতিহাস অনকাপল্লী লোকসভা কেন্দ্রে ১৯৬২ খ্রিস্টাব্দে প্রথম নির্বাচন অনুষ্ঠিত হয় এবং ২০১৯ সালে সর্বশেষ নির্বাচন অনুষ্ঠিত হয়েছে।   বিধানসভা কেন্দ্র গুলি  লোকসভা কেন্দ্রটি অন্ধ্রপ্রদেশ রাজ্যের ১৭৫ টি বিধানসভা কেন্দ্রের মধ্যে ৭ টি  বিধানসভা কেন্দ্র নিয়ে গঠিত।http://www.elections.in/andhra-pradesh/parliamentary-constituencies/narasaraopet.html?utm_source=from_pctrack বিধানসভা কেন্দ্রের নির্বাচিত সদস্য অন্ধ্রপ্রদেশের বিধানসভাতে প্রতিনিধিত্ব করে। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। এই ৭ টি বিধানসভা কেন্দ্রে সর্বশেষ ২০১৪ সালে নির্বাচন অনুষ্ঠিত হয়। এই লোকসভা কেন্দ্রের মধ্যে একটিও বিধানসভা কেন্দ্র তফসিলী জাতি বা উপজাতিদের জন্য সংরক্ষিত।   পেদাকুরপাড়ু বিধানসভা কেন্দ্র এই বিধানসভা কেন্দ্রটি অন্ধ্রপ্রদেশ রাজ্যের বিধানসভা কেন্দ্রগুলির মধ্যে ৮৫ নং বিধানসভা কেন্দ্র৷ এটি গুণ্টুর জেলায় অবস্থিত৷ এটি অসংরক্ষিত আসন৷  চিলকলুরিপেট বিধানসভা কেন্দ্র এই বিধানসভা কেন্দ্রটি অন্ধ্রপ্রদেশ রাজ্যের বিধানসভা কেন্দ্রগুলির মধ্যে ৯৬ নং বিধানসভা কেন্দ্র৷ এটি গুণ্টুর জেলায় অবস্থিত৷ এটি অসংরক্ষিত আসন।  নরসরাওপেট বিধানসভা কেন্দ্র এই বিধানসভা কেন্দ্রটি অন্ধ্রপ্রদেশ রাজ্যের বিধানসভা কেন্দ্রগুলির মধ্যে ৯৭ নং বিধানসভা কেন্দ্র৷ এটি গুণ্টুর জেলায় অবস্থিত৷ এটি অসংরক্ষিত আসন৷  সত্যেনপল্লী বিধানসভা কেন্দ্র এই বিধানসভা কেন্দ্রটি অন্ধ্রপ্রদেশ রাজ্যের বিধানসভা কেন্দ্রগুলির মধ্যে ৯৮ নং বিধানসভা কেন্দ্র। এটি গুণ্টুর জেলায় অবস্থিত৷ এটি অসংরক্ষিত আসন৷  বিনুকোণ্ডা বিধানসভা কেন্দ্র এই বিধানসভা কেন্দ্রটি অন্ধ্রপ্রদেশ রাজ্যের বিধানসভা কেন্দ্রগুলির মধ্যে ৯৯ নং বিধানসভা কেন্দ্র। এটি গুণ্টুর জেলায় অবস্থিত৷ এটি অসংরক্ষিত আসন৷  গুরজালা বিধানসভা কেন্দ্র এই বিধানসভা কেন্দ্রটি অন্ধ্রপ্রদেশ রাজ্যের বিধানসভা কেন্দ্রগুলির মধ্যে ১০০ নং বিধানসভা কেন্দ্র। এটি অসংরক্ষিত আসন। এটি গুণ্টুর জেলায় অবস্থিত৷  মাচের্লা বিধানসভা কেন্দ্র এই বিধানসভা কেন্দ্রটি অন্ধ্রপ্রদেশ রাজ্যের বিধানসভা কেন্দ্রগুলির মধ্যে ১০১ নং বিধানসভা কেন্দ্র। এটি অসংরক্ষিত আসন। এটি গুণ্টুর জেলায় অবস্থিত৷   তথ্যসূত্র   বিষয়শ্রেণী:অন্ধ্রপ্রদেশের লোকসভা কেন্দ্র বিষয়শ্রেণী:গুণ্টুর জেলা
ডিব্রুগড় লোকসভা কেন্দ্র উত্তর-পূর্ব ভারতের আসাম রাজ্যের ১৪ টি এবং ভারতের ৫৪৩ টি লোকসভা কেন্দ্রের অন্যতম।   বিধানসভা কেন্দ্রসমূহ  ডিব্রুগড় লোকসভা কেন্দ্র নিম্নলিখিত বিধানসভা খণ্ডসমূহ নিয়ে গঠিত:  মরাণ  ডিব্রুগড়   লাহোওয়াল   দুলিয়াজান   টিংখং   নাহারকাটিয়া   তিনসুকিয়া   ডিগবয়  মাৰ্ঘেরিটা   সাংসদ   ক্ৰম   বৰ্ষ  প্ৰাৰ্থী  দল 	১১৯৫১		যোগেন্দ্র নাথ হাজরিকা		ভারতীয় জাতীয় কংগ্রেস	২১৯৫৭		যোগেন্দ্র নাথ হাজরিকা		ভারতীয় জাতীয় কংগ্রেস	৩১৯৬২		যোগেন্দ্র নাথ হাজরিকা		ভারতীয় জাতীয় কংগ্রেস	৪১৯৬৭		যোগেন্দ্র নাথ হাজরিকা		ভারতীয় জাতীয় কংগ্রেস	৫১৯৭১		রবীন্দ্রনাথ কাকতি		ভারতীয় জাতীয় কংগ্রেস	৬১৯৭৭		হরেন ভূমিজ		ভারতীয় জাতীয় কংগ্রেস	৭১৯৮৪		হরেন ভূমিজ		ভারতীয় জাতীয় কংগ্রেস	৮১৯৯১		পবন সিং ঘাটোয়ার		ভারতীয় জাতীয় কংগ্রেস	৯১৯৯৬		পবন সিং ঘাটোয়ার		ভারতীয় জাতীয় কংগ্রেস	১০১৯৯৮		পবন সিং ঘাটোয়ার 	ভারতীয় জাতীয় কংগ্রেস	১১১৯৯৯		পবন সিং ঘাটোয়ার		ভারতীয় জাতীয় কংগ্রেস	১২২০০৪		সর্বানন্দ সোনোয়াল		অসম গণ পরিষদ	১৩২০০৯		পবন সিং ঘাটোয়ার		ভারতীয় জাতীয় কংগ্রেস	১৪২০১৪		রামেশ্বর তেলি		ভারতীয় জনতা পার্টি   ২০১৪ সাধারণ নির্বাচন    আরো দেখুন   ডিব্রুগড় জেলা  লোকসভা কেন্দ্রের তালিকা   তথ্যসূত্র   বিষয়শ্রেণী:ডিব্রুগড় জেলা বিষয়শ্রেণী:আসামের লোকসভা কেন্দ্র
এমিরেট্‌স স্টেডিয়াম অ্যাশবারটন গ্রুভ, দক্ষিণ লন্ডনে অবস্থিত ফুটবল স্টেডিয়াম। ২০০৬ সালের জুলাই মাসে উদ্বোধন হওয়া এই স্টেডিয়ামটি আর্সেনাল ফুটবল ক্লাবের নিজেদের মাঠ। স্টেডিয়ামটির সর্বোচ্চ ধারণ ক্ষমতা ৬০,৩৫৫ জন। যা এফএ প্রিমিয়ার লীগের দ্বিতীয় (ওল্ড ট্রাফোর্ড এর পর) এবং যেকোন মাঠ হিসাবে লন্ডনের তৃতীয় বৃহত্তম স্টেডিয়াম। তৈরি হবার সময় এটি অ্যাশবারটন গ্রুভ নামে পরিচিত ছিল পররবর্তীতে আর্সেনাল এমিরেট্‌স এর সাথে ইংরেজ ফুটবল ইতিহাসের সর্বোবৃহৎ ১০০ মিলিয়ন পাউন্ডের চুক্তির ফলে ২০১২ সাল পর্যন্ত এই স্টেডিয়ামটির অফিসিয়ালি এমিরেট্‌স স্টেডিয়াম নামে পরিচিত হবে। স্টেডিয়ামটি তৈরি করতে খরচ ধরা হয়েছিল ৪৩০ মিলিয়ন ইউরো। অবশ্য এর পুরোটাই স্টেডিয়াম তৈরিতে ব্যবহৃত হয়নি।   আন্তর্জাতিক খেলা সমূহ  এই মাঠে স্থানীয় খেলা ছাড়াও আরও অনেক আন্তর্জাতিক ম্যাচ অনুষ্ঠিত হয়েছে। প্রথম আন্তর্জাতিক খেলাটি ছিল আর্জেন্টিনা ও ব্রাজিলের মধ্যে।   বহিঃসংযোগ   বিষয়শ্রেণী:আর্সেনাল ফুটবল ক্লাব বিষয়শ্রেণী:ইংল্যান্ডের ফুটবল ভেন্যু বিষয়শ্রেণী:লন্ডনের খেলার ভেন্যু বিষয়শ্রেণী:প্রিমিয়ার লীগের মাঠ বিষয়শ্রেণী:২০০৬-এর স্থাপত্য বিষয়শ্রেণী:প্রিমিয়ার লিগের মাঠ
এসিসি প্রিমিয়ার লিগ এশিয়ান ক্রিকেট কাউন্সিল কর্তৃক পরিচালিত একদিনের আন্তর্জাতিক ক্রিকেট প্রতিযোগিতা। এশিয়ান ক্রিকেট কাউন্সিলের সদস্যভূক্ত দেশসমূহ এ প্রতিযোগিতায় অংশগ্রহণ করে থাকে। ২০১৪ সালে প্রথম প্রতিযোগিতাটি অনুষ্ঠিত হয়।   ২০১৪ প্রতিযোগিতা    দল         ৫  ৪  ১  ০  ০  ৮   +১.০৬২  ৫  ৩  ২  ০  ০  ৬  +০.২১৪  ৫  ৩  ২  ০  ০  ৬  -০.০২৪  ৫  ৩  ২  ০  ০  ৬  -০.০৮২  ৫  ১  ৪  ০  ০  ২  -০.১৩২  ৫  ১  ৪  ০  ০  ২  -০.৯৫১   তথ্যসূত্র    বহিঃসংযোগ   বিষয়শ্রেণী:এশিয়ান ক্রিকেট কাউন্সিলের প্রতিযোগিতা বিষয়শ্রেণী:এসিসি ট্রফি বিষয়শ্রেণী:২০২৩-এ নেপালে প্রতিষ্ঠিত
অ্যান লুইস কুপার (১০ই এপ্রিল, ১৯৩৪ - ২২শে জানুয়ারী, ২০২০) একজন আমেরিকান বাণিজ্যিক বিমান চালিকা, মহিলা ফ্লাইট প্রশিক্ষক এবং ২০০৪ সালে উইমেন ইন এভিয়েশন ইন্টারন্যাশনাল পাইওনিয়ার হল অফ ফেম এর প্রবর্তক হিসাবে অন্তর্ভুক্ত ছিলেন। তিনি একজন লেখিকা হিসাবে সর্বাধিক পরিচিত ছিলেন যিনি ৭০০ টিরও বেশি পত্রিকাতে নিবন্ধ লিখেছেন,বিমান চলাচল ভিত্তিক প্রকাশনা সম্পাদনা করেছেন এবং বিমান চলাচল সম্পর্কে বেশ কয়েকটি জীবনী প্রকাশ করেছেন।  অ্যান লুইস নিউইয়র্কের বাল্ডউইনে জন্মগ্রহণ করেন এবং তিন সন্তানের মধ্যে তিনি ছিলেন কনিষ্ঠতমা। তিনি কানেকটিকাট কলেজ ফর উইমেন থেকে সমাজবিজ্ঞান ডিগ্রি নিয়ে স্নাতক হন। ১৯৬৯ সালে স্টরিস ওয়ারিনারকে বিয়ে করার সময় একটি ককটেল পার্টিতে, তিনি একজন লেফটেন্যান্টের স্ত্রীর 'বিমান চালক' হিসাবে অনুমতি পত্র পাওয়ার কথা শুনেছিলেন। ১৯৬৯ সালের আগস্ট মাসে তিনি নিজের 'বিমান চালক' অনুমতি পত্র পেয়েছিলেন এবং ২০০০ ঘন্টার ও বেশি বিমান চালাবার অভিজ্ঞতা অর্জন করেছিলেন। তিনি সাউদার্ন ওরেগন এভিয়েশনে 'বিমান প্রশিক্ষিকা' হিসাবে কাজ করেছিলেন। জীবদ্দশায় তিনি তাঁর বাণিজ্যিক রেটিং, অগ্রবর্তী স্থল প্রশিক্ষক রেটিং এবং গ্লাইডার রেটিং পেয়েছিলেন। তিনি একজন মনোনীত নিরাপত্তা উপদেষ্টা হিসেবে কাজ করেছেন এবং ফেডারেল এভিয়েশন অ্যাডমিনিস্ট্রেশনের একজন পরীক্ষা প্রশাসক ও ছিলেন।   লেখা  তিনি বিমান চালিকা নারীদের সম্পর্কে জীবনী লিখেছেন যার মধ্যে রয়েছে: রাইজিং এবভ ইট, এডনা গার্ডনার হোয়াইট (১৯৯১); ফায়ার অ্যান্ড এয়ার, এ লাইফ অন দ্য এজ (১৯৯৫); হাউ হাই শী ফ্লাইস (১৯৯৮) এবং স্টারস অফ দ্য স্কাই (২০০৮)। তিনি তাঁর স্বামী চার্লস কে অন্যান্য অনেক বইতে সহযোগিতা করেছেন যার মধ্যে রয়েছে টাস্কেগি এয়ারম্যান রয় ল্যাগ্রোন নামক টাস্কগি'স হীরোস (১৯৯৫), ওয়ার ইন প্যাসিফিক স্কাইস (২০০৩) এবং ইনটু দ্য সানলিট স্প্লেন্ডার (২০০৫)।   স্বীকৃতি  ২০০৪ সালে তাঁকে উইমেন ইন এভিয়েশন পাইওনিয়ার হল অফ ফেমে অন্তর্ভুক্ত হয়। ২০১০ সালে তিনি উইমেন ইন এভিয়েশন ইন্টারন্যাশনাল ভলান্টিয়ার হিসেবে মনোনীত হন। ২০১৬ সালে তিনি গ্রীন কাউন্টি মহিলা হল অফ ফেমে অন্তর্ভুক্ত হন।   পরিবার  অ্যান লুইস প্রথমে বিবাহ করেছিলেন স্টরিস ওয়ারিনারকে এবং বিয়ের ২১ বছর পর তাঁদের বিবাহবিচ্ছেদ হয়েছিল। মৃত্যুর ১৪ বছর আগে চার্লস কুপারের সাথে তাঁর বিবাহ হয়েছিল।   তথ্যসূত্র   বিষয়শ্রেণী:১৯৩৪-এ জন্ম বিষয়শ্রেণী:২০২০-এ মৃত্যু বিষয়শ্রেণী:মার্কিন লেখিকা বিষয়শ্রেণী:মার্কিন নারী বৈমানিক
আন্তর্জাতিক জুনিয়র সায়েন্স অলিম্পিয়াড (আইজেএসও) ১৫ বছরের বা তার কম বয়সী শিক্ষার্থীদের জন্য একটি বার্ষিক বিজ্ঞান প্রতিযোগিতা। এটি একটি আন্তর্জাতিক বিজ্ঞান অলিম্পিয়াড এবং একমাত্র আন্তর্জাতিক একাডেমিক প্রতিযোগিতা যা একই সাথে পদার্থবিদ্যা, রসায়ন এবং জীববিজ্ঞানকে আচ্ছাদন করে। প্রথম আইজেএসও ২০০৪ সালে ইন্দোনেশিয়ার জাকার্তায় অনুষ্ঠিত হয়েছিল। প্রায় সব দেশ তিন থেকে ছয় শিক্ষার্থীর প্রতিনিধি দল, এক থেলে তিন জন দলনেতা এবং পর্যবেক্ষককে পাঠায়।https://www.ijsoweb.org/qna/ijso_statutes_08112019.pdfhttps://web.archive.org/web/20200118124650/  প্রতিযোগিতাটি তিনটি পরীক্ষায় বিভক্ত হয়, যার প্রতিটিই তিন থেকে চার ঘণ্টার মধ্যে চলে। তাত্ত্বিক অংশটি দুটি পরীক্ষা নিয়ে গঠিত: ৩০টি প্রশ্ন সমন্বিত একাধিক পছন্দ প্রশ্নাবলী এবং একটি তাত্ত্বিক পরীক্ষা। ব্যবহারিক অংশে তিনটি পরীক্ষাগার পরীক্ষা থাকে, প্রতিটি ক্ষেত্রের জন্য একটি করে।   স্বাগতিক দেশ   ২০০৪ ইন্দোনেশিয়া জাকার্তা  ২০০৫ ইন্দোনেশিয়া জাকার্তা  ২০০৬ ব্রাজিল সাও পাওলো  ২০০৭ তাইওয়ান তাইপেই  ২০০৮ দক্ষিণ কোরিয়া চ্যাংওয়ন  ২০০৯ আজারবাইজান বাকু  ২০১০ নাইজেরিয়া আবুজা  ২০১১ দক্ষিণ আফ্রিকা ডারবান  ২০১২ ইরান তেহরান  ২০১৩ ভারত পুনে  ২০১৪ আর্জেন্টিনা মেন্ডোজা  ২০১৫ দক্ষিণ কোরিয়া দায়েগু  ২০১৬ ইন্দোনেশিয়া বালি  ২০১৭ নেদারল্যান্ডস নিজমেগেন  ২০১৮ বোতসোয়ানা গ্যাবরোন  ২০১৯ কাতার দোহা জার্মানি ফ্রাঙ্কফুর্টে ২০২০ সালে, ২০২১ সালে সংযুক্ত আরব আমিরাতে, ২০২২ সালে ইউক্রেনে, ২০২৩ সালে থাইল্যান্ডে, ২০২৪ সালে রোমানিয়াতে, ২০২৫ সালে রাশিয়াতে অনুষ্ঠিত হওয়ার কথা আছে।   আরও দেখুন    বাংলাদেশ জুনিয়র বিজ্ঞান অলিম্পিয়াড  আন্তর্জাতিক বিজ্ঞান অলিম্পিয়াড   তথ্যসূত্র   বিষয়শ্রেণী:বিজ্ঞান উৎসব বিষয়শ্রেণী:আন্তর্জাতিক বিজ্ঞান অলিম্পিয়াড বিষয়শ্রেণী:২০০৪-এ প্রতিষ্ঠিত পুনরাবৃত্ত ঘটনা
টাইরি সঙ্গীত উৎসব হল একটি স্কটিশ লোকসংগীত উৎসব যা প্রতি বছর ইনার হেব্রিডের টাইরি দ্বীপে অনুষ্ঠিত হয়।   উত্সবটি ২০১০ সালে এই দ্বীপের বাসিন্দা স্টুয়ার্ট ম্যাকলেনান এবং ব্যান্ড স্কেরিভোরের স্থানীয় সংগীতশিল্পী ড্যানিয়েল গিলেস্পি দ্বারা প্রতিষ্ঠিত হয়েছিল। এটি স্কটিশ পর্যটন শিল্প থেকে বেশ কয়েকটি পুরস্কার পেয়েছে।     তথ্যসূত্র    বহিঃসংযোগ    ফোক রেডিও ইউকে-তে ভিডিও ও পর্যালোচনা বিষয়শ্রেণী:স্কটল্যান্ডের সঙ্গীত উৎসব
মুজিবুর রহমান হাওলাদার একজন বাংলাদেশি সরকারি কর্মকর্তা যিনি জাতীয় নদী রক্ষা কমিশনের দ্বিতীয় চেয়ারম্যান হিসেবে দায়িত্ব পালন করেছেন। ইতিপূর্বে তিনি ভূমি মন্ত্রণালয়ের সচিব হিসেবে দায়িত্ব পালন করেছেন। তিনি ভূমি মন্ত্রণালয়ের আপিল বোর্ডের চেয়ারম্যানের দায়িত্ব পালন করেছিলেন।   প্রারম্ভিক জীবন  মুজিবুর রহমান হাওলাদার ঢাকা বিশ্ববিদ্যালয় থেকে সামাজিক বিজ্ঞান বিভাগে স্নাতক এবং স্নাতকোত্তর ডিগ্রি অর্জন করেছেন। তিনি জগন্নাথ বিশ্ববিদ্যালয়ের সামাজিক বিজ্ঞান অনুষদ থেকে ডক্টর অফ ফিলোসফি ডিগ্রি অর্জন করেন।   কর্মজীবন  হাওলাদার ১৯৮২ সালে নিয়মিত ব্যাচের কর্মকর্তা হিসেবে প্রশাসন ক্যাডারে বাংলাদেশ সিভিল সার্ভিসে যোগদান করেন। কর্মজীবনের শুরুতে তিনি সহকারী কমিশনার ও ম্যাজিস্ট্রেট হিসাবে যোগদান করে বেশ কয়েকটি মন্ত্রণালয়ের অতিরিক্ত সচিব ও যুগ্ম-সচিব হিসেবে দায়িত্ব পালন করেন। তিনি ভূমি মন্ত্রণালয়ের সচিব হিসেবে দায়িত্ব পালনের পাশাপাশি ভূমি মন্ত্রণালয়ের আপিল বোর্ডের চেয়ারম্যানের দায়িত্ব পালন করেন।  তিনি বাংলাদেশ সিভিল সার্ভিস প্রশাসন একাডেমিতে এবং বাংলাদেশ ইনস্টিটিউট অব এ্যাডমিনিস্ট্রেশন এ্যান্ড ম্যানেজমেন্ট ফাউন্ডেশনের (বিয়াম) উপপরিচালক ও পরিচালক হিসাবেও দায়িত্ব পালন করেছেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:বাংলাদেশের সচিব বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:জাতীয় নদী রক্ষা কমিশনের চেয়ারম্যান
সোনারায় ইউনিয়ন বাংলাদেশের বগুড়া জেলার গাবতলী উপজেলার একটি ইউনিয়ন।  অবস্থান এটি গাবতলী উপজেলায় অবস্থিত। যোগাযোগ   আয়তন এই ইউনিয়নের মোট আয়তন ২৮.৪৯ বর্গকিলোমিটার। ইতিহাস জনসংখ্যা ১৯৯১ সালের আদমশুমারী অনুযায়ী এই ইউনিয়নের মোট জনসংখ্যা ২৯,৩৫৩ জন।  প্রশাসনিক কাঠামো সোনারায় ইউনিয়ন ৩১টি গ্রাম ও ১৬টি মৌজা নিয়ে গঠিত। শিক্ষা ব্যবস্থা এই ইউনিয়নের সাক্ষরতার হার ২৭%। এখানে ২টি উচ্চ বিদ্যালয় ও ১টি কলেজ রয়েছে।  উচ্চ বিদ্যালয়  পীরগাছা উচ্চ বিদ্যালয়   সোনারায় উচ্চ বিদ্যালয়  করিম পাড়া বি.এম দাখিল মাদরাসা   কলেজ  তছলিমউদ্দিন তরফদার ডিগ্রি কলেজ করিম পাড়া ফজিলা আজিজ মেমোরিয়াল টেকনিক্যাল এন্ড বিজনেস ম্যানেজমেন্ট কলেজ  হাট বাজার পীরগাছা হাট আটাপাড়া হাট জামির বাড়িয়া হাট  জনপ্রতিনিধি ইউনিয়নের বর্তমান চেয়ারম্যান মজিবুর রহমান আলতাব । পূর্ববর্তী চেয়ারম্যানবৃন্দ  মোঃ বাচ্চু  আবুল কাশেম	 	   ওয়ালিউল হক (বিলু মাস্টার)	  লুৎফর রহমান তারাজুল  রফিকুল ইসলাম রাঙ্গা	  তারাজুল ইসলাম মফিদুল ইসলাম  ধর্মীয় উপাসনালয় এই ইউনিয়নে ২০টি মসজিদ, ৮টি ঈদগাহ ও ১২টি মন্দির রয়েছে।  দর্শনীয় স্থান খাল ও বিল  ইছামতি নদী  গজারিয়া নদী  সাংদহ বিল  খুপী বিল  আটবাড়িয়া বিল  সরধনকুটি বিল  বাংগাবাড়ী বিল করিমপাড়া বিল   উল্লেখযোগ্য ব্যক্তি   তথ্যসূত্র
পশ্চিমবঙ্গে দুর্গাপূজা () হল হিন্দু মাতৃদেবী দুর্গার পূজা উপলক্ষে জাঁকজমকপূর্ণভাবে পালিত একটি বার্ষিক উৎসব। এই উৎসবটি পশ্চিমবঙ্গের সবচেয়ে বড় উৎসব।   শীর্ষস্থানীয় শহরগুলিতে পুলিশ-নিবন্ধিত দুর্গাপূজা প্যান্ডেল  নিম্নলিখিত সারণীতে পশ্চিমবঙ্গের বিভিন্ন শহরে স্থানীয় পুলিশ কর্তৃপক্ষের কাছে আনুষ্ঠানিকভাবে নিবন্ধিত দুর্গা পূজা মণ্ডপের সংখ্যা দেখানো হয়েছে: +পশ্চিমবঙ্গে পুলিশ-নিবন্ধিত দুর্গাপূজা মণ্ডপ (২০২৫) শহর নিবন্ধিত পূজার সংখ্যা কলকাতা ২৪৮ আসানসোল – দুর্গাপুর ১০০+ শিলিগুড়ি ৮২ বসিরহাট ৭৩ বহরমপুর ৪৭   আঞ্চলিক পর্যবেক্ষণ    কলকাতা  থাম্ব|বালিগঞ্জ কালচারাল অ্যাসোসিয়েশন, রাসবিহারী, কলকাতা তাদের প্যান্ডেলে আরশিনগর উপস্থাপন করছে কলকাতায়, দুর্গাপূজা একটি বার্ষিক উৎসব যা জাঁকজমকপূর্ণভাবে পালিত হয়। ২০২২ সালে কলকাতায় ৩,০০০টিরও বেশি বারোয়ারি পূজা অনুষ্ঠিত হয়েছিল, যেখানে এক কোটি টাকারও বেশি বাজেটে শহরে ২০০টিরও বেশি পূজার আয়োজন করা হয়েছিল। ২০২১ সালের ডিসেম্বরে ইউনেস্কোর অধরা সাংস্কৃতিক ঐতিহ্যের তালিকায় কলকাতার নাম অন্তর্ভুক্ত করা হয়েছে। কাশী বোস লেন, জগৎ মুখার্জি পার্ক, সন্তোষ মিত্র স্কোয়ার (লেবুতলা পার্ক), চেতলা অগ্রণী, সুরুচি সংঘ, বালিগঞ্জ সাংস্কৃতিক সমিতি, ত্রিধারা সম্মিলনী, হিন্দুস্থান ক্লাব, হিন্দুস্তান পার্কের মতো বারোয়ারি পূজাগুলি প্যান্ডেলের অভ্যন্তরীণ সজ্জার জন্য বিখ্যাত। এদিকে বাগবাজার সর্বজনীন, ম্যাডক্স স্কোয়ার, একডালিয়া এভারগ্রিন সহ আরও অনেক ক্লাব সাবেকী পুজোর ঐতিহ্যের জন্য বিখ্যাত। থাম্ব|২০১২ সালে কলকাতার ম্যাডক্স স্কোয়ারে দুর্গাপূজা উদযাপন থাম্ব|হিন্দুস্তান পার্ক দুর্গাপূজা ২০২৩, গড়িয়াহাট, কলকাতা প্রতি বছর অনুষ্ঠিত দুর্গাপূজা কার্নিভাল হল কলকাতার দুর্গাপূজা উৎসবের একটি সম্প্রসারণ। থাম্ব|কলকাতার দুর্গাপূজা কার্নিভালে ত্রিধারা সম্মিলনী তাদের ছক প্রদর্শন করছে যদিও শতবর্ষী রাজবাড়ি পূজা, তাদের সাবেকী প্রতিমা এবং ঐতিহ্যের সাথে এখনও জনপ্রিয়, বর্তমান পরিস্থিতিতে থিম ভিত্তিক পূজাগুলি বেড়েছে এবং অত্যন্ত জনপ্রিয় হয়ে উঠেছে, প্রতি বছর বিপুল সংখ্যক দর্শনার্থীর আগমন রেকর্ড করা হয়েছে। প্রতি বছর প্যান্ডেলগুলিতে প্রচুর সংখ্যক লোকের সমাগম এবং প্রধান পাঁচ দিনে উপচে পড়া ভিড়ের কারণে, ষষ্ঠীর অনেক আগে মহালয়া থেকে প্যান্ডেলগুলি উদ্বোধন করা হয়। ব্যয় বৃদ্ধির ফলে বাজেট কেবল চাঁদা থেকে বিজ্ঞাপন এবং কিছু পরিমাণে সরকারি তহবিলের দিকে স্থানান্তরিত হয়েছে। এই পরিবর্তন সত্ত্বেও, মানুষ তাদের প্রাচীন ঐতিহ্যের নতুন চিমটিকে আন্তরিকভাবে স্বাগত জানিয়েছে এবং এই উৎসবটি বিভিন্ন ধর্মের মানুষের এক গমনাগমনস্থলে পরিণত হয়েছে, যারা উৎসব উপভোগ করে।   বসিরহাট   পশ্চিমবঙ্গের বসিরহাটে, দুর্গাপূজা উদযাপনের মাত্রা এবং তীব্রতা উত্তর ২৪ পরগনা জেলার মধ্যে বৃহত্তম। দুর্গাপূজা প্যান্ডেলের সংখ্যার দিক থেকে, কলকাতা, আসানসোল-দুর্গাপুর এবং শিলিগুড়ির পরে, শহরটি পশ্চিমবঙ্গে চতুর্থ স্থানে রয়েছে। ১৫০ বছরেরও বেশি সময় ধরে, এই শহরে নৌকায় দুর্গা প্রতিমা বিসর্জন দেওয়া হয়ে আসছে। বিজয়াদশমীর দিনে, মানুষ সাধারণত বসিরহাটে বিসর্জন উৎসব দেখতে আসেন। আধুনিক যুগে প্রতিমা এবং স্থাপনাগুলি পরিবর্তিত হয়েছে, তবে প্রাচীন ঐতিহ্য অনুসারে নৌকায় ইছামতি নদীতে বিসর্জন এখনও চলছে। বিসর্জনকে কেন্দ্র করে নদীর উভয় তীরে একটি মেলা অনুষ্ঠিত হয়। এই মেলার বিশেষ আকর্ষণ হল কাঠের আসবাবপত্র এবং বিভিন্ন কাঠের জিনিসপত্র।   আরও দেখুন    কলকাতার দুর্গাপূজা  বাংলাদেশে দুর্গাপূজা  নবরাত্রি  কলকাতা  বসিরহাট   তথ্যসূত্র   বিষয়শ্রেণী:বাঙালি সংস্কৃতি
হাকিমপুর ইউনিয়ন বাংলাদেশের খুলনা বিভাগের ঝিনাইদহ জেলার অন্তর্গত শৈলকূপা উপজেলার একটি অন্যতম ইউনিয়ন।  ভৌগোলিক অবস্থান ভৌগোলিক অবস্থান অনুযায়ী হাকিমপুর ইউনিয়নের উত্তরে কোটচাঁদপুর উপজেলার এলাঙ্গী ইউনিয়ন, দক্ষিণে চৌগাছা ইউনিয়ন উপজেলার পাতিবিলা ইউনিয়ন ,পূর্ব কালিগঞ্জ উপজেলার রাখালগাছী ইউনিয়ন, পশ্চিমে মহেশপুর উপজেলার জিতারপুর ইউনিয়নের পাশ দিয়ে কপোতাক্ষ নদী, মাঝখানে দিয়ে চৌগাছা হতে কোঁটচাদপুর রাস্থার পার্শ্বে হাকিমপুর ইউনিয়ন পরিষদ অফিস অবস্থিত।  গ্রাম চৌগাছা ইউনিয়নে মোট ১৬টি গ্রাম রয়েছে।   মাঠচাকলা  কোমরপুর  স্বরুপপুর  চন্দ্রপাড়া  ফকিরাবাদ  হাকিমপুর  তাহেরপুর  তজবীজপুর  আরাজিসুলতানপুর  আরাজী দেবীপুর  দেবীপুর  যাত্রাপুর  দুলালপুর  হাজীপুর  মাঠচাকলা  বকসিপুর  তথ্যসূত্র  বিষয়শ্রেণী:চৌগাছা উপজেলার ইউনিয়ন বিষয়শ্রেণী:যশোর জেলার ইউনিয়ন বিষয়শ্রেণী:খুলনা বিভাগের ইউনিয়ন
আলানা ম্যাকলাফলিন মার্কিন সেনাবাহিনীর বিশেষ বাহিনীর একজন প্রাক্তন সদস্য এবং বর্তমানে মিশ্র মার্শাল আর্টস যোদ্ধা। তার পেশাদার রেকর্ড ১-০-০। তিনি ২০২১ সালের ১০ সেপ্টেম্বর মায়ামিতে কমবেট গ্লোবালে তার অভিষেক লড়াইয়ে অংশ নেন। তিনি হলেন দ্বিতীয় প্রকাশ্য ট্রান্স নারী, যিনি মিশ্র মার্শাল আর্টসে পেশাদারভাবে লড়াই করেন।   প্রারম্ভিক জীবন  ম্যাকলাফলিন দক্ষিণ ক্যারোলাইনার পশ্চিম কলম্বিয়ায় একটি রক্ষণশীল পরিবারে বেড়ে ওঠেন, যারা প্রায়শই তাকে আরও পুরুষালি করে তোলার চেষ্টা করতো এবং এর ফলে তার পরিবার তাকে রূপান্তর চিকিৎসায় নিয়ে যায়। ম্যাকলাফলিনকে উচ্চ বিদ্যালয় পর্যন্ত খেলাধুলা করার অনুমতি দেওয়া হয়নি; সেই সময়ে তিনি তার উচ্চ বিদ্যালয়ের ক্রস-কান্ট্রি দলে যোগ দেন।  উচ্চ বিদ্যালয়ের শেষ দুই বছরে ম্যাকলাফলিন যথেষ্ট ভালো ফলাফল করেন, যার ফলে তিনি নিউবেরি কলেজে বৃত্তি পান এবং উইনথ্রপ বিশ্ববিদ্যালয়ে স্থানান্তরের সিদ্ধান্ত নেন। তবে স্থানান্তরের আগে তিনি দুই বছর ধরে বিভিন্ন দেশে ঘুরে বেড়ান। ম্যাকলাফলিন ২০১৫ সালে দক্ষিণ ক্যারোলাইনা বিশ্ববিদ্যালয়-অ্যাশভিল থেকে চারুকলায় তার ডিগ্রি সম্পন্ন করেন।   বিশেষ বাহিনীর কর্মজীবন  ম্যাকলাফলিন ২০০৩ সালে ২০ বছর বয়সে মার্কিন সেনাবাহিনীর বিশেষ বাহিনীতে যোগদান করেন। ২০০৭ সাল নাগাদ তিনি একজন চিকিৎসা সৈনিক ছিলেন, যাকে ১২ সদস্যের একটি দলের অংশ হিসেবে আফগানিস্তানে মোতায়েন করা হয়। সামরিক বাহিনীতে ছয় বছর চাকরি করার পর ম্যাকলাফলিন পুনরায় যোগদান না করার সিদ্ধান্ত নেন। ম্যাকলাফলিন তার কর্মজীবনে আটটি বিশিষ্ট পরিষেবা পদক অর্জন করেন।   মিশ্র মার্শাল আর্টসের জীবন  ম্যাকলাফলিন ২০২১ সালের ১০ সেপ্টেম্বর কমবেট গ্লোবাল প্রতিযোগিতায় সেলিন প্রোভোস্টের বিরুদ্ধে লেডি ফেরাল নাম নিয়ে তার পেশাদার লড়াইয়ের অভিষেক করেন। দ্বিতীয় পর্যায়ে অপরপক্ষকে কৌশলগতভাবে পিছন থেকে শ্বাসরোধ করে তিনি লড়াইটি জিতে যান। এই জয়ের ফলে তার পেশাদার রেকর্ড দাঁড়ায় ১-০-০। ম্যাকলাফলিন লড়াইয়ের আগে ফ্লোরিডার হিয়ালিয়ায় অবস্থিত "এমএমএ মাস্টার্স" জিম থেকে প্রশিক্ষণ নেন। ম্যাকলাফলিন মিশ্র মার্শাল আর্টসে পেশাদারভাবে লড়াই করা দ্বিতীয় প্রকাশ্য ট্রান্সজেন্ডার নারী হিসেবে সর্বাধিক পরিচিত; যেখানে প্রথমজন ছিলেন ফ্যালন ফক্স, যিনি শেষবার ২০১৪ সালে লড়াই করেন।   ব্যক্তিগত জীবন  ম্যাকলাফলিন একজন সর্বকামী।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:১৯৮৩-এ জন্ম বিষয়শ্রেণী:রূপান্তরকামী অধিকার কর্মী বিষয়শ্রেণী:মার্কিন এলজিবিটিকিউ অধিকার কর্মী
বলা চিত্তরঞ্জন দাস শেট্টি (৩০ আগস্ট ১৯৪৪ - ৭ আগস্ট ২০১৬) একজন সুপরিচিত টুলু এবং কন্নড় ভাষার লেখক ছিলেন,  যিনি ২০১০ সালে ১৬তম ম্যাঙ্গালোর তালুক কন্নড় সাহিত্য সম্মেলনের সভাপতি হয়েছিলেন।  তিনি ৭ই আগস্ট ২০১৬ সালে তাঁর নিজস্ব বাসভবনে মারা যান এবং কুথার গুথুতে তাঁর শেষকৃত্য অনুষ্ঠিত হয়। প্রয়াণকালে তার বয়স হয়েছিল ৭২ বছর।   সাহিত্যকর্ম    পোন্নু মন দ্য ডল - টুলু ভাষার নাটক (১৯৭৩)  কম্বল, কম্বলের উপর প্রবন্ধ কম্বলের প্রথম লিখিত নথি (১৯৮৩)  বান্টস অ্যান্ড দ্য এলিয়েন বান্ডেল কালচার 'সারভাইভারস' — কন্নড় উপন্যাস (১৯৯০)  কুড়ি, কন্নড় উপন্যাস (২০০৫)  ‘নীর’ - শিশুদের জন্য টুলু নাটক (২০০৬)  ‘বিন্নেদি’ বইটিতে ঐতিহ্যবাহী টুলু শিল্পকলা পদ্-দনা সম্পর্কে তথ্য রয়েছে।   পদ্-দনা বর্তমানকালের প্রাসঙ্গিকতার আঙ্গিকে কিংবদন্তি কোটি-চেন্নাইয়ার জীবন এবং অ্যাডভেঞ্চারগ নিয়ে লেখা। করে (২০০৬)।    টুলু ওয়ার্ড-ডোনেশন সিডি - 'বিন্নেদি' আছে এতে (সিরি পদ্_দনা) (২০০৭)   ‘আমারা বীরেরা মামান্নে’ কোটি চেন্নাই পদ্-দনা (২০০৮)  ‘অন্তি অবন্তি’ - উত্তর কর্ণাটকের যৌন সংখ্যালঘু বা জোগাপ্পা (এলাম্মা দেবীর পুরুষ ভক্ত) নিয়ে কন্নড় উপন্যাস (২০০৮)  'থাম্মালে অরুভত্নি কট্ট্' - তুলুনাডু সংস্কৃতি সম্পর্কে প্রবন্ধগ্রন্থ (২০০৮)  'শ্রী মাধব প্রাণ' কাকড়া শেঠি 'পেপ্পু ভেলা' - মাধবের প্রারম্ভিক জীবন সম্পর্কে একটি মহাকাব্যিক কবিতাগুচ্ছ। পাদনার উডুপির কাছে পদজায় জন্মগ্রহণ করেন মাধব, তিনি বৈষ্ণব সাধক এবং দ্বৈত স্কুলের প্রতিষ্ঠাতা। (২০০৯)  'শ্রী মাধব ভারত' টুলু পদদনা। (২০১০)  বান্টস এবং আলিয়া কাট্টু সংস্কৃতি সম্পর্কে কন্নড় উপন্যাস 'আলিদুলিদাভারু' - লেখক কর্তৃক পুনর্মুদ্রণ (২০১৯)  'অন্নার্থী' - কন্নড় পদ্-দনা (২০১১)  ‘অতিস্থয়া’ - কন্নড় উপন্যাস (২০১৫)   তথ্যসূত্র   বিষয়শ্রেণী:১৯৪৪-এ জন্ম বিষয়শ্রেণী:২০১৬-এ মৃত্যু বিষয়শ্রেণী:কন্নড় ভাষার লেখক বিষয়শ্রেণী:তুলু ব্যক্তি
তুশা শিন্নি (সিলেটি: ꠔꠥꠡꠣ ꠡꠤꠘ꠆ꠘꠤ) হচ্ছে একপ্রকার ময়দার হালুয়া যা বাংলাদেশের সিলেট অঞ্চলের একটি জনপ্রিয় খাবার। সিলেটি রন্ধনশৈলীর এই খাদ্যটি সামান্য মশলাযুক্ত, নরম এবং মিষ্টি স্বাদের। এটি একটি ঐতিহ্যবাহী খাবার যা বিভিন্ন ধর্মীয় অনুষ্ঠানে বহুল প্রচলিত।   উপকরণ  ময়দা, চিনি, তেল ও ঘি, এলাচ পরিমানতো, তেজপাতা, বাদাম কুচি, কিশমিশ, দারুচিনি এবং পানি।   রন্ধন প্রণালী  প্রথমে একটি পাত্রে গরম পানিতে তেজপাতা, দারুচিনি, এলাচি দিয়ে ফুটিয়ে তাতে চিনি ঢেলে তৈরি করতে হয় সুগন্ধি সিরা। তবে চিনির এ সিরা পাতলা হওয়াই শ্রেয়। তারপর ময়দা ঘিয়ে ভেজে চিনির সিরা ঢেলে অল্প আঁচে বারংবার নাড়তেচাড়তে হয় যতক্ষণ না তুশা উজ্জ্বল বাদামী বর্ণ ধারণ করছে। তবে সতর্ক থাকতে হবে মিশ্রণটি যাতে পুড়ে না যায়, না হলে তেঁতো স্বাদ হয়ে যাবে। কিছুক্ষণের মধ্যে ময়দা চিনির সিরা শুষে নেবে। অতঃপর তাপ কমিয়ে মেশাতে হয় কিশমিশ, বাদাম ইত্যাদি।   আরও দেখুন   বাংলাদেশি রন্ধনশৈলী   তথ্যসূত্র   বিষয়শ্রেণী:সিলেটি রন্ধনশৈলী বিষয়শ্রেণী:মিষ্টান্ন বিষয়শ্রেণী:মিষ্টি পিঠা বিষয়শ্রেণী:ধর্মীয় খাদ্য ও পানীয়  বিষয়শ্রেণী:কনফেকশনারি